projecte-aina/catalan_government_crawling huggingface dataset:
• S'hi instal·larà una empresa dedicada al tractament tèrmic de peces metàl·liques
• PROTERME invertirà 300.000 euros i generarà una quinzena de llocs de treball
Colònia Llaudet de Sant Joan de les Abadesses.
L'Institut Català del Sòl, INCASÒL, i l'empresa PROTERME han signat la compravenda de la parcel·la 5on hi ha la nau industrial de la Colònia Llaudet.
L'acte ha comptat amb la presència de l'alcalde de Sant Joan de les Abadesses (Ripollès), Ramon Roqué.L'INCASÒL n'és propietari des de l'any 2006 quan va adquirir aquesta colònia i les naus de la fàbrica de més recent construcció a la societat HilaturasLlaudet SA (HILLSA).
La parcel·la número 5té una superfície de 1.438 m 2, on s'hi ubica una nau en planta baixa, i té un preu de venda de 131.157 euros.
L'empresa ha adquirit la nau a la Colònia Llaudet per tal de diversificar la seva activitat i continuar amb el seu pla de creixement per als propers anys.
La companyia preveu fer una inversió de 300.000 euros en les seves noves instal·lacions i crearà una quinzena de nous llocs de treball.
PROTERME va ser fundada l'any 2010 i té la seva seu al municipi d'Artés.
La seva activitat principal és el tractament tèrmic de peces metàl·liques.
Disposa de cinc línies de forns en continu i el tractament tèrmic es realitza per procés bainític, per mitjà de sals.
Els seus principals clients són empreses estampadores, bàsicament de fabricants de components d'automoció.
La Colònia Llaudet, amb un total de 6,5 hectàrees, pretén ser el nucli del sector d'activitats econòmiques del Ripollès.
El polígon, de caràcter supramunicipal, té una superfície total aproximada de 13 hectàrees i ha d'esdevenir el motor econòmic de la comarca.
Fa dos anys, l'INCASÒL, amb estreta col·laboració amb l'Ajuntament de Sant Joan de les Abadesses, van comercialitzar la parcel·la 9 de la Colònia Llaudet on s'hi ha instal·lat l'empresa Artesania Pirineu, dedicada al disseny, fabricació i comercialització de productes de decoració per a la llar.
L'arribada d'aquesta companyia a Sant Joan de les Abadesses va suposar una inversió de més de 2 milions d'euros i la creació denous llocs de treball.
Amb aquesta nova implantació es consolida el desenvolupament del sector industrial de Llaudet, que es preveu que estarà totalment urbanitzat durant l'any 2020, i que ja compta amb altres empreses interessades en ubicar-s'hi o en ampliar l'activitat industrial que ja desenvolupen al poble i a la comarca.
• L'obra compta amb un pressupost de 67.760 € i forma part del programa Reviure les velles ciutats
Vistes de l'interior i l'exterior de l'església de Sant Martí de Bescaran.
L'Institut Català del Sòl, INCASÒL, ha iniciat la rehabilitació de l'església de Sant Martí de Bescaran, situada al municipi de les Valls de Valira a l'Alt Urgell.
Les obres han estat adjudicades a l'empresa Construccions Orgel·lia, SL per un import de 67.760 € i compten amb un termini d'execució de 5,5 mesos.
La rehabilitació es basa en un projecte de l'arquitecte Miquel Duelo Nebot i consistirà en la rehabilitació de la coberta de la nau de l'església que es construirà amb la restitució dels material originals, i la substitució dels baixants pluvials i del remat de la coberta del campanar, la impermeabilització exterior del mur de contenció nord, la pavimentació de l'era del costat i l'arranjament del revestiment interior dels paraments verticals malmesos.
El deteriorament general de l'immoble s'ha vist agreujat en els darrers temps per l'entrada d'aigua en diferents punts de l'església, principalment per la coberta que manifesta una manca d'estanquitat, i pels murs perimetrals de contenció, sense impermeabilització.
Els promotors del projecte són l'Entitat municipal descentralitzada de Bescaran, el Departament de Governació, Administracions Públiques i Habitatge, el Bisbat d'Urgell i l'INCASÒL dins del programa Reviure les velles ciutats.
L'INCASÒL aportarà un màxim de 63.977 euros, mitjançant les aportacions establertes en el conveni de transferències signat amb l'Agència de l'Habitatge de Catalunya, l'Entitat descentralitzada aportarà 7.000 euros i el Bisbat un total de 2.404 euros.
L'església fou declarada Bé Cultural d'Interès Local (BCIL) pel Consell Comarcal de l'Alt Urgell el 14 d'octubre de 2010.
• Els terrenys tenen una superfície de 13.300 m2 de sostre i un preu de venda de 5.231.000 euros
• La cooperativa hi construirà 52 habitatges amb protecció oficial i 50 més amb preu concertat
Imatge virtual de la nova promoció de Llar Unió Catalònia a Sant Adrià de Besòs.
El director de l'Institut Català del Sòl, Albert Civit, el President i el Secretari del Consell Rector de la cooperativa Llar Unió Catalònia, Pedro Parra i Jordi Gálvez, han signat avui la compravenda de la parcel·la número 1 de Via Trajana, a Sant Adrià de Besòs.
Els terrenys compten amb una superfície de 13.294 m 2 de sostre i un preu de venda de 5.231.000 euros.
La cooperativa Llar Unió Catalònia preveu construir-hi una promoció de 102 habitatges, 52 dels quals seran amb règim de protecció oficial i els 50 restants seran amb règim protegit de preu concertat.
L'edifici consta de planta baixa més 16 plantes pis i tres plantes soterrani.
Els habitatges tenen 3 o 4 dormitoris i una superfície útil d'entre 85 i 90 m 2.
La cooperativa preveu iniciar la construcció de la promoció d'habitatges durant el proper any 2019, simultàniament amb les obres d'urbanització de transformació urbana del sector Trajana, situat entre la rambla Guipúscoa i l'avinguda del Ferrocarril de Sant Adrià del Besós.
Com a conseqüència de la declaració de l'estat d'alarma el Govern ha acordat la utilització de la fiança com element de pagament dels mesos en que no es pugui satisfer la renda durant aquest període.
La mesura inclou el pacte de recuperació amb fraccionament dels mesos (1 o 2) abril/maig, en el termini que pactin les parts, i amb possibilitat d'avançament si el llogater s'acull a alguna figura de finançament estatal, així com el compromís d'aplicar la fiança dipositada en el moment de la cancel·lació del contracte, com a cobertura de les quantitats no recuperades en un màxim 1 o 2 mesos.
Aquesta mesura s'estructura en base a la signatura d'un Pacte entre les parts, l'arrendador i l'arrendatari, document que podeu descarregar-vos aquí.
• Moratòria dels lloguers, ampliació del termini per dipositar la fiança i adquisició directe dels immobles són les mesures que afecten a l'INCASÒL
El Govern ha donat llum verda aquest dimarts a un nou Decret llei que inclou un altre paquet de mesures urgents estructurals i organitzatives per pal·liar els greus efectes de la pandèmia produïda per la Covid-19.
Algunes de les mesures aprovades afecten directament la tasca de l'INCASÒL.
Aquestes són la a moratòria en el pagament dels lloguers de tots els immobles propietat de la Generalitat, l'ampliació del termini per dipositar les fiances dels contractes de lloguer i la modificació del procés d'adjudicació dels immobles propietat de l'INCASÒL.
El text aprovat avui estableix que les persones físiques o jurídiques que estiguin pagant un lloguer, un dret de superfície, una concessió administrativa o qualsevol dret real per un immoble propietat de la Generalitat de Catalunya, puguin demanar un ajornament o una reducció del pagament de la renda.
Aquesta mesura, que també inclou els immobles procedents d'herències intestades, serà vigent mentre duri l'estat d'alarma i fins a sis mesos després que finalitzi.
Els sol·licitants hauran d'acreditar una situació econòmica vulnerable provocada per la crisi del coronavirus, en el cas dels llogaters d'habitatges, o una reducció del volum de facturació, en altres tipus d'arrendaments.
Els llogaters hauran de tornar l'import ajornat durant els 36 mesos següents i sense interessos.
El decret també inclou l'ampliació del termini per al dipòsit de fiances dels contractes de lloguer de finques urbanes a l'Institut Català del Sòl, INCASÒL, de dos a quatre mesos.
Així, es proposa que fins el 31 de desembre de 2020 els arrendadors de finques urbanes, tant les destinades a habitatge com les destinades a altres usos, han de dipositar a l'INCASÒL la fiança en metàl·lic en el termini de quatre mesos a comptar des de la formalització del contracte.
Els acords de Govern aprovats avui modifiquen també el procés d'adjudicació dels immobles com parcel·les i locals propietat de l'INCASÒL.
Fins el 31 de desembre de 2020, s'anul·la la modalitat de comercialització a través de concurrència d'ofertes i l'INCASÒL adjudicarà directament l'immoble de la seva propietat al sol·licitant que hagi presentat l'oferta, sempre que compleixi els requisits del preu de mercat fixat per la Comissió de Valoracions de l'INCASÒL, així com les condicions generals de comercialització dels immobles de l'INCASÒL.
Per la seva banda, l'INCASÒL haurà de publicar la nova adjudicació en dos dels diaris de més difusió de la comarca corresponent i en el tauler d'anuncis de l'ajuntament del municipi a què pertanyin els immobles objecte de la comercialització.
L'empresa nord-americana ha sol·licitat disposar fins el 5 d'octubre de 2020 per dur a terme l'operació, atès l'impacte econòmic que li està suposant la pandèmia del coronavirus
El Consell Executiu ha aprovat avui perllongar cinc mesos el termini per a l'operació de compravenda dels terrenys inclosos dins del Pla director urbanístic (PDU) del Centre Recreatiu Turístic (CRT) de Vila-seca i Salou.
Així, l'Institut Català del Sòl (INCASÒL) i Hard Rock International disposaran fins el 5 d'octubre, en comptes de fins el 5 de maig, per donar compliment al que establia l'Acord de Govern que es va adoptar el passat 3 de març en aquest sentit.
El contracte privat de compravenda preveu la compra dels terrenys a l'INCASÒL per part de Hard Rock International.
L'empresa nord-americana, però, ha sol·licitat l'ajornament de la transacció per a una data no més tard del 5 d'octubre de 2020, atès l'impacte econòmic que la pandèmia internacional derivada de la COVID-19 està ocasionant a aquesta companyia i a les seves filials a tot el món.
Tot i el perllongament del termini, es mantenen la resta de termes i les condicions de la operació de compravenda que establia l'Acord de Govern del 3 de març de 2020.
L'INCASÒL retornarà temporalment els dipòsits de les fiances constituïdes en els arrendaments d'ús diferent d'habitatge quan les parts ho sol·licitin
El Govern ha donat llum verda a la proposta de modificació de la Llei 13/1996, de 29 de juliol, del registre i el dipòsit de fiances dels contractes de lloguer de finques urbanes i de modificació de la Llei 24/1991, de l'habitatge.
L'objectiu és facilitar que l'Institut Català del Sòl, INCASÒL, pugui tornar els dipòsits de les fiances constituïdes en els contractes d'arrendament d'ús diferent d'habitatge que s'acullin a la mesura establerta en el Reial Decret-llei 15/2020, de 21 d'abril, de mesures urgents complementàries per a recolzar l'economia i l'ocupació.
Amb aquesta modificació es podran executar les mesures excepcionals aprovades per aquest Reial Decret-llei que afecten als contractes d'arrendament de finques urbanes per a ús diferent al d'habitatge.
D'acord amb el decret, l'arrendador i arrendatari podran acordar disposar de la fiança obligatòria en metàl·lic dipositada per pagar totalment o parcialment algunes de les mensualitats de la renda i retornar aquest import en un termini màxim d'un any.
A Catalunya, la Llei 13/1996 estableix que la fiança obligatòria es diposita a l'INCASÒL i regula que aquest organisme pugui destinar fins a un 90% de l'import de totes les fiances dipositades a la creació d'habitatge públic i el desenvolupament urbanístic.
També estableix que s'ha de reservar un import no inferior al 10 % d'aquests recursos per a garantir el pagament de les cancel·lacions i les devolucions dels dipòsits rebuts quan finalitzen els contractes.
La modificació temporal que ara es proposa permetrà a l'INCASÒL diferenciar de l'import total de les fiances dipositades quines corresponen a les finques urbanes destinades a altres usos diferents a l'habitatge i destinar el 10% d'aquest import a atendre les peticions de devolucions temporals i excepcionals de Pimes i Autònoms que es sol·licitin, sempre que acreditin complir els requisits establerts pel Reial decret de l'estat per acollir-se a aquesta mesura.
La modificació proposada afecta a la Llei 13/1996, de 29 de juliol, del Registre i el dipòsit de fiances dels contractes de lloguer de finques urbanes i el Decret 147/1997, de 10 de juny, pel qual es regula el Registre de fiances dels contractes de lloguer de finques urbanes i el dipòsit de fiances.
Aquesta modificació serà vigent mentre es mantingui l'aplicació de l'art. 2.2. del Reial Decret Llei 15/2020 de 21 de abril, de mesures urgents complementàries per a recolzar l'economia i l'ocupació.
Són ajuts directes per pagar un màxim de 6 mensualitats de lloguer, des d'abril a setembre, per a famílies amb despeses de lloguer i dels subministraments bàsics que superin el 35% dels seus ingressos
Altres requisits són estar a l'atur, haver patit un ERTO o una retallada de sou a conseqüència de la COVID-19, amb un topall de renda familiar i un lloguer no superior a 900 euros
La presentació de la sol·licitud es farà, preferentment, de manera telemàtica i s'ha habilitat un número específic ( 900 922 841 ) d'informació i assessorament.
Més informació al web de l'Agència de l'Habitatge de Catalunya
L'Incasòl disposa d'un ampli i divers patrimoni de finques i espais idonis per a la localització de produccions audiovisuals que comercialitza mitjançant contracte d'arrendament.
Amb aquest objectiu oferim, de forma gratuïta, informació completa i fotografies dels espais de la nostra propietat, visites personals i acompanyament per a familiaritzar directors i productors amb el nostre patrimoni, així com assistència en profunditat per realitzar recerques més complexes de localitzacions i consultes específiques.
Contemplem també la possibilitat de realitzar modificacions de l'espai arrendat amb l'obligació de que els arrendataris el retorni en el mateix estat i condicions que li fou arrendat.
El cost del lloguer d'un espai es valora d'acord a la fórmula que expliquem a continuació, la qual té la funció d'aplicar un descompte del 50% a partir del 7 dia de rodatge:
A: Valor base per dia de cessió en funció de la tipologia de la producció
B: Coeficient en funció de la tipologia de l'actiu a cedir
Anuncis i moda, videoclips musicals i llargmetratges 500 €
Curtmetratges, publicacions i documentals 250€
Tipologia de l'actiu inmobiliari
En aquest apartat pots consultar les ofertes de treball disponibles de l'Institut Català del Sòl i la seva descripció.
Si estàs interessat en participar en el procés de selecció d'alguna de les ofertes, envia'ns la teva candidatura seguint les instruccions que s'indiquen dintre del document de descripció.
També pots entrar les teves dades i registrar el teu currículum a la nostra aplicació web, per inscriure't a la borsa de candidatures de l'Institut Català del sol.
Entrant les teves dades tindràs accés a diferents possibilitats per desenvolupar la teva carrera professional amb nosaltres.
No s'acceptaran currículums enviats via fax o correu.
En compliment d'allò que s'estableix a la Llei Orgànica 3/2018, de 5 de desembre, de Protecció de Dades Personals i garantia dels drets digitals l'informem que les dades recollides en aquest formulari s'incorporaran, per ser tractades, en un fitxer automatitzat propietat de l'Institut Català del Sòl, amb la finalitat d'atendre la seva sol·licitud.
Li recordem que pot exercir en qualsevol moment els drets d'accés, rectificació, cancel·lació i oposició davant l'Institut Català del Sòl, (carrer Còrsega, 273, 4rt..
Barcelona) o per correu electrònic a l'adreça incasol· [EMAIL]
Són ajuts directes per pagar un màxim de 6 mensualitats de lloguer, des d'abril a setembre, per a famílies amb despeses de lloguer i dels subministraments bàsics que superin el 35% dels seus ingressos
Altres requisits són estar a l'atur, haver patit un ERTO o una retallada de sou a conseqüència de la COVID-19, amb un topall de renda familiar i un lloguer no superior a 900 euros
La presentació de la sol·licitud es farà, preferentment, de manera telemàtica i s'ha habilitat un número específic d'informació i assessorament.
Més informació al web de l'Agència de l'habitatge de catalunya
La Policia de la Generalitat – Mossos d'Esquadra, d'acord amb el seu compromís de servei a la ciutadania i en tant que defensors dels drets i llibertats de les persones, facilita l'accés lliure a les dades públiques amb l'objectiu de ser més transparents i propers a les persones a qui serveix, i per tal de facilitar l'accés al coneixement.
Des del nostre web tant la ciutadania com les empreses podeu consultar i reutilitzar aquestes dades per crear aplicacions i obres derivades seguint els principis de les dades obertes o Open Data, amb les limitacions de privacitat i seguretat que poden requerir determinades dades.
Facilitem les dades estructurades en arxius de format obert, amb interoperabilitat i llicències que n'autoritzen la difusió pública.
L'actualització de les dades en el portal pot variar en funció del termini d'introducció de la informació en els sistemes policials i del procés de generació dels diferents fitxers que s'han de publicar en el web, els quals han de complir amb unes característiques determinades per ser considerades dades obertes.
En general el termini d'actualització estimat és d'un o dos mesos a partir de la finalització del termini d'introducció de dades en els sistemes d'informació policial (mensual, trimestral o anual); aquests terminis poden augmentar en aquells conjunts de dades que requereixen de la intervenció de serveis externs a la Direcció General de la Policia.
Cal tenir en compte que la modificació de la normativa vigent o la variació dels indicadors poden produir diferències en la presentació o la classificació de les dades al llarg de diferents períodes.
L'any 1719 es van fundar les primeres Esquadres de Paisans Armats a Catalunya i des d'aleshores l'existència dels Mossos d'Esquadra ha estat lligada de forma indissoluble a la història de Catalunya.
El cos de Mossos d'Esquadra va ser la institució que, per primer cop a Europa, es va erigir com a cos civil, lluny de les funcions militars d'un exèrcit, i aviat es va constituir com a un cos de seguretat jerarquitzat, format per la mateixa ciutadania a la qual servia i protegia.
Al llarg de tres segles ha experimentat transformacions en tots els àmbits, tal i com ho han fet les estructures social i política catalanes.
La Policia de la Generalitat - Mossos d'Esquadra convida al conjunt de la societat civil del país a compartir col·lectivament la celebració del Tricentenari amb actes i iniciatives, la informació dels quals anireu trobant en aquesta pàgina.
Els Mossos d'Esquadra estrenem nova imatge corporativa dels vehicles patrulla per primera vegada des de l'inici del desplegament
El conseller d'Interior, el director general de la Policia, el comissari en cap i altres comandaments dels Mossos d'Esquadra han presentat avui els nous vehicles de seguretat ciutadana.
La Policia de la Generalitat - Mossos d'Esquadra començarem a patrullar abans de final d'any amb els nous models de vehicles de seguretat ciutadana, de la marca Seat Ateca i Seat Arona, que incorporen una nova imatge corporativa després de mantenir l'actual des de l'any 1993 quan es va iniciar el desplegament.
Els nous vehicles patrulla han estat sotmesos a una avaluació dels elements accessoris i de la seva distribució, la qual cosa ha comportat una sèrie de millores que augmenten la seguretat i el treball dels mossos i mosses que prestaran servei amb aquests vehicles.
La nova retolació dels vehicles de seguretat ciutadana i la incorporació de noves tecnologies milloraran la seguretat dels efectius policials i de la ciutadania
"Des del cor del tomàquet pometa de Santa Eulàlia de Ronçana, encetem la tardor amb un punt de color "
La imatge del calendari solidari 2020 del mes d'octubre, on el tomàquet pometa és un dels protagonistes, és en record dels malalts d'Alzheimer i la Federació d'Associacions de Familiars de Malalts d'Alzheimer de Catalunya (FAFAC).
Nova aplicació mòbil fàcil d'utilitzar i que proporciona informació relativa als drets que assisteixen als ciutadans que han estat víctimes d'un delicte.
El passat dijous 23 de juliol de 2020 es va presentar el projecte RightsApp, coordinat per l'Institut de Dret i Tecnologia de la Universitat Autònoma de Barcelona (UAB) i on també hi participen la Facultat de Dret, l' International Support Service de la UAB, el gabinet tècnic del departament d'Interior, la Creu Roja, el departament de Justícia i l'Ajuntament de Barcelona.
El principal objectiu del projecte RightsApp és crear una aplicació mòbil (disponible per Android i per IOS), fàcil d'utilitzar, que proporcioni informació relativa als drets que assisteixen als ciutadans que han estat víctimes d'un delicte.
L'aplicació està disponible en quatre llengües: anglès, espanyol, italià i portuguès i inclou tres escenaris diferents en els quals es pot trobar qualsevol ciutadà quan és víctima d'un delicte:
Versió disponible per Android i per IOS i en quatre llengües: anglès, espanyol, italià i portuguès
La imatge gràfica del Tricentenari del cos de Mossos d'Esquadra s'ha creat a partir d'unes il·lustracions d'en Francesc Riart de 2 mossos i una mossa de diferents èpoques.
A través d'aquestes imatges descobrim, a més, com era la uniformitat de cada època.
El logotip pot ser inclòs per totes les entitats i institucions en el material de difusió dels actes i les activitats que organitzin durant el període de la commemoració, amb l'objectiu de tenir una imatge comuna i unitària.
Al principi del segle XVIII apareixen les primeres Esquadres de Paisans Armats organitzats per mantenir l'ordre públic, vigilar els camins i garantir la seguretat dels pobles quan l'exèrcit regular, que aleshores s'encarregava de la vigilància, era mobilitzat.
També realitzava funcions de policia judicial i auxiliar a l'exèrcit en les missions militars que els encomanaven.
Tot i que es van crear el 21 d'abril de 1719 per una Reial Ordre, fins l'any 1723 no van dur uniforme.
Entre el 1837 i el 1868 les Esquadres de Catalunya arriben a convertir-se en la peça fonamental del servei de seguretat pública de Catalunya àdhuc l'aparició d'altres cossos de seguretat estatals.
El 1983 el Parlament de Catalunya crea la policia de Catalunya, absorbeix l'històric cos dels Mossos d'Esquadra i n'adopta el nom.
S'inicia així la construcció d'un model propi de seguretat basat en el servei a les persones, amb voluntat d'estar arrelada a la cultura i al poble de Catalunya, al qual pertanyen i han de servir.
També és l'època que incorpora les dones (1985), que representen actualment el 21% del total dels efectius.
Al llarg de la història, les diferents uniformitats compten amb els colors vermell, el blanc i el blau com a colors corporatius; també els vestits i l'equipament (calçat, gorres, barrets...) que duien han explicat a la ciutadania la imatge que ens ha identificat com a mossos, com a persones al servei de la gent i del país.
Francesc Riart i Jou és artista plàstic, pintor figuratiu i un dels il·lustradors de divulgació històrica més importants del nostre païs.
Gran coneixedor del dibuix, de les tècniques pictòriques, l'anatomia artística i la perspectiva.
Com a expert en indumentària, documenta i asessora importants projectes de museografia i recreació històrica, entre aquests diferents treballs sobre la uniformitat de la Policia de la Generalitat - Mossos d'Esquadra.
Actualment, combina la didàctica de la pintura amb la il·lustració i documentació d'arqueologia i d'història, on ha participat en una vuitantena de projectes museogràfics, centres d'interpretació, audiovisuals, exposicions temporals i permanents, etc.
En el cas de la uniformitat dels Mossos d'Esquadra ha col·laborat amb l'equip del Servei Històric del cos de Mossos d'Esquadra, que ha proporcionat documentació i assessorament en relació amb la història i la indumentària de cada època.